polyglot-tagger/wikipedia-language-snippets-filtered huggingface dataset:
ప్రయోగానంతరం ఉపగ్రహం తనకుతానుగా నిర్దేశిత భూస్థిరకక్ష్యలో ప్రవేశింపచేసుకొనుటకు ఇంజనును మండించుటకై, మధ్యలో ఇంజనును పనిచేయుస్తూ 12 సంవత్సరాల జీవితకాలం ప్రదక్షిణలు చేయ్యుటకై ప్రయోగ సమయంలో ఉపగ్రహంలో 1,218 కిలోల ఇంధనాన్నినింపి ఉంచారు.
సెయింట్ క్లారే తానిచ్చిన మాట నిలుపుకునే లోపే ఓ దుకాణం బయట కత్తిపోట్ల బారినపడి మరణిస్తారు. అతని భార్య గతించిన భర్త వాగ్దానాన్ని అమలుచేసేందుకు ఒప్పుకోకుండా, టామ్ ని దుర్మార్గుడైన ఓ తోటల యజమాని సిమన్ లెగ్రీకి వేలంలో అమ్మేస్తుంది. వలసవచ్చిన ఉత్తరాది మనిషి లెగ్రీ టామ్ నీ, అతనితో పాటుగా కొనుగోలు చేసిన ఎమ్మెలైన్ నీ లూసియానాలోని గ్రామీణ ప్రాంతానికి తీసుకువెళ్తాడు. అక్కడ వారిద్దరూ లెగ్రీ ఇతర బానిసలను కలుస్తారు.
టామ్ తన తోటి బానిసలను కొరడాతో కొట్టి పనిచేయించమన్న ఆదేశాలను తిరస్కరించినందుకు లెగ్రీ అతన్ని ద్వేషించడం ఆరంభిస్తాడు. లెగ్రీ అత్యంత క్రూరంగా కొట్టి, అతనికి దేవునిపై ఉన్న నమ్మకాన్ని అణచివేసేందుకు ప్రయత్నిస్తాడు. లెగ్రీ క్రూరత్వాన్ని చవిచూస్తున్నా, టామ్ బైబిల్ చదవడం మానేందుకు, తోటివారికి తాను చేసే సాయం మానేందుకు నిరాకరిస్తాడు. వ్యవసాయపు పనుల్లో టామ్ లెగ్రీ యొక్క మరో బానిస కాస్సీని కలుస్తాడు. గతంలో కాస్సీ కొడుకు, కూతురుని ఆమె నుంచి విడదీసి అమ్మేయడంతో, తన మరో బిడ్డను విడదీసి అమ్మేయడం చూడలేక తనకు తానే మూడో సంతానాన్ని చంపుకుంది.
ఈ సమయంలో కథలోకి బానిసల వేటగాడు టామ్ లాకర్ తిరిగివస్తాడు. క్వేకర్స్ తన గాయాలను నయంచేశాకా లాకర్ మారిపోతాడు. జార్జ్, ఎలైజా, హేరీలు కెనడాలోకి ప్రవేశించడంతో స్వేచ్ఛని పొందుతారు. లూసియానాలో, వ్యవసాయపు పనుల కష్టనిష్టూరాలతో దేవునిపై విశ్వాసం పరీక్షింపబడతూండగా అంకుల్ టామ్ దాదాపుగా నిరాశకు లొంగిపోతాడు. ఎవా ద్వారా లభించిందీ, క్రీస్తు ద్వారా లభించిందీ మొత్తం రెండు విజన్స్ కలిగివుంటాడతను. తద్వారా మరణం వరకూ కూడా విశ్వాసం కలిగిన క్రైస్తవునిగా జీవించేలా పునరుద్ధరింపబడతాడు. కాస్సీని తప్పించుకొమ్మని ప్రోత్సహిస్తూంటాడు. చివరకామె ఎమ్మెలీన్ ని తీసుకుని తప్పించుంటుంది. కాస్సీ, ఎమ్మెలీన్ ఎక్కడకి పారిపోయారో చెప్పేందుకు టామ్ నిరాకరించడంతో లెగ్రీ తనవద్ద ఉన్న పర్యవేక్షకులతో టామ్ ని చంపమని ఆదేశిస్తాడు. మరణిస్తూ కూడా టామ్,తీవ్రంగా కొట్టిన పర్యవేక్షకులను క్షమిస్తాడు. తాము చంపిన వ్యక్తి ఉన్నతమైన వ్యక్తిత్వానికి లొంగిపోయిన ఆ ఇద్దరూ నిజమైన క్రైస్తవులవుతారు. టామ్ మరణించిన కొద్దికాలానికే ఆర్థర్ షెల్బై కొడుకు టామ్ షెల్బై టామ్ స్వేచ్ఛని కొనుగోలు చేసేందుకు వస్తాడు, కానీ అప్పటికే ఆలస్యమైపోయివుంటుంది.
అంకుల్ టామ్స్ కాబిన్ 19వ శతాబ్దిలో రచించిన రచనల్లోకెల్లా అతిఎక్కువ అమ్ముడు పోయిన నవల, బైబిల్ తర్వాత అతిఎక్కువ ప్రతులు అమ్ముడు పోయిన పుస్తకంగా చరిత్ర సృష్టించింది. 1850ల నాటి బానిసత్వ నిర్మూలన ఉద్యమానికి దన్నుగా నిలిచిందీ నవల. ప్రచురితమైన మొదటి సంవత్సరం 3 లక్షల కాపీలు కేవలం యునైటెడ్ స్టేట్స్ లోనే అమ్ముడుపోయాయి; పదిలక్షల కాపీలు గ్రేట్ బ్రిటన్లో అమ్ముడయ్యాయి. ప్రచురితమైన మూడేళ్ళకు 1855లో "ఈనాటి అత్యంత ప్రాచుర్యం పొందిన నవల" అన్న పేరు సంపాదించుకుంది. నవల స్ఫూర్తి, ప్రేరణగా గుర్తిస్తున్నవి చాలా పెద్దవి, అబ్రహాం లింకన్ సివిల్ వార్ ప్రారంభమైన మొదట్లో స్టోవ్ ను కలిసేందుకు వెళ్ళినప్పుడు, "అయితే ఇంత గొప్ప యుద్ధాన్ని ప్రారంభించిన చిన్న మనిషి ఈవిడేనన్నమాట." అన్నాడని చెప్తారు. పై అనక్డోట్, కొటేషన్ బలహీనమైన ఆధారాలు కలిగినది; 1896 వరకూ ప్రచురణలో ఇది కనిపించలేదు, ఈ ఆధారాన్ని బట్టి "లింకన్ గ్రీటింగ్స్ అనక్డోట్ గా సాహిత్య పరిశోధనల్లో చాలాకాలం నిలబడగలగడం, సమకాలీన మేధావుల్లో సమాజంలోని మార్పులు తీసుకువచ్చేందుకు సాహిత్యం పాత్రను సమర్థించాలన్న ఆకాంక్షలోను తెలుపుతోందని" పరిశోధకులు భావించారు.
ఈ పుస్తకం, దాన్ని ఆధారం చేసుకుని వచ్చిన నాటక ప్రదర్శనలు నల్లజాతీయుల గురించిన కొన్ని స్టీరియోటైప్స్ ప్రాచుర్యం చేశాయి. వీటిలో అనురాగపూరితమైన, నల్లని "మామీ" ; నల్లజాతి పిల్లలకు "పికాన్నీ" (నల్లని, నొప్పిని, బాధని తట్టుకోగలిగిన చిన్నపిల్లాడు; ఒకప్పుడు ఇది వాత్సల్యపూరితమైన పదమైనా, ప్రస్తుతానికి అవమానకరం) స్టీరియోటైప్; బాధాతప్తమైన, అత్యంత వినయపూరితమైన "అంకుల్ టామ్ " వంటివి ఉన్నాయి. ఇటీవలి కాలంలో, ఈ స్టీరియోటైప్స్ కి కారణంగా అంకుల్ టామ్స్ కాబిన్ కి వ్యతిరేకమైన సంస్థలు ఏర్పడి, కొంతవరకూ "విలువైన బానిసత్వ వ్యతిరేక ఉపకరణం"గా ఈ నవలకున్న చారిత్రిక ప్రాముఖ్యత మరిచేలా చేస్తున్నాయి.
పుస్తకం ఆర్థర్ షెల్బై అనే కెంటకీ రైతు అప్పుల కారణంగా సాగులో నష్టాలు ఎదుర్కోవడంతో ప్రారంభం అవుతుంది. అతను, అతని భార్య ఎమిలీ షెల్బైలు తాము, తమ బానిలసలతో ప్రేమపూర్వకమైన అనుబంధం కలిగివున్నామని భావించినా అవసరమైన నిధులు సమకూర్చుకునేందుకు బానిసల వ్యాపారికి భార్యాపిల్లలున్న మధ్యవయస్కుడైన అంకుల్ టామ్ నీ, ఎమిలీ షెల్బై యొక్క పనిమనిషి ఎలైజా కొడుకు హ్యారీని అమ్మేసేందుకు నిర్ణయించుకుంటారు. ఎమిలీ షెల్బై తనపనిమనిషికి ఆమె కొడుకును ఎప్పటికీ అమ్మనని మాట ఇచ్చిందువల్ల ఈ ఆలోచనని అసహ్యించుకుంటుంది, ఎమిలీ కొడుకు, జార్జ్ షెల్బై, తాను మార్గదర్శిగానూ, స్నేహితునిగానూ భావించే అంకుల్ టామ్ వెళ్లిపోవడాన్ని చూడలేక బాధపడతాడు.
థియోడర్ డ్వైట్ వెల్డ్, గ్రిమ్కె సిస్టర్స్ రచించిన అమెరికన్ స్లేవరీ యాజ్ ఇటీజ్: టెస్టిమనీ ఆఫ్ థౌజండ్ విట్నెసెస్, కూడా నవలలోని కొన్ని భాగాలు రాసేందుకు మూలాలుగా పనికివచ్చాయి. తన నవలను బానిసత్వం నుంచి తప్పించుకు పారిపోయిన పలువురు వ్యక్తులను బానిస రాష్ట్రమైన కెంటకీ ఆవల ఓహియో నది ఒడ్డున ఉన్న ఓహియోలోని సిన్సిన్నాటీలో తాను జీవించినప్పుడు చేసిన ఇంటర్వ్యూలను నవలకు ఆధారంగా వినియోగించుకున్నానని స్టోవ్ తెలిపారు. దక్షిణ రాష్ట్రాల నుంచి తప్పించుకుపోతున్న బానిసలు పారిపోయేందుకు బానిసత్వ రద్దు ఉద్యమకారులు, సానుభూతిపరులు సిన్సిన్నాటిలోని భూగర్భ రైల్ రోడ్డును వినియోగించుకునేవారు.
పుస్తకం అన్ని ప్రధానమైన భాషల్లోకి అనువాదమైంది, అమెరికాలో బైబిల్ తర్వాత రెండవ బెస్ట్ సెల్లర్ గా నిలిచింది. ప్రారంభంలోని అనేక ముద్రణలు బానిసత్వ రద్దు గురించిన అభిప్రాయాలకు పేరుపడ్డ లండన్లోని స్వతంత్ర చర్చిల నేత రెవరెండ్ జేమ్స్ షెర్మాన్ రాసిన పీఠికతో వెలువడ్డాయి. బ్రిటన్లో కూడా అంకుల్ టామ్స్ కాబిన్ అమెరికాతో సరిసమానాంగా బాగా అమ్ముడుపోయింది. మొదటి లండన్ ముద్రణ 1852 మేలో వచ్చింది. అది రెండు లక్షల కాపీలు అమ్ముడయింది. కొద్ది సంవత్సరాల్లోనే 15 లక్షల ప్రతులు బ్రిటన్ అంతటా ఉన్నాయి, వీటిలో ఎక్కువ భాగం పైరేటెడ్ ప్రతులే .
స్వేచ్ఛవైపుకు చేస్తున్న పడవప్రయాణంలో, కాస్సీ, ఎమ్మెలైన్ లు జార్జ్ హారీ చెల్లెల్ని కెనడాకు వెళ్ళే దారిలో కలుస్తారు. ఎలైజా ఏనాడో యజమాని అమ్మేయగా తప్పిపోయిన తన కుమార్తేనని కాస్సీ తెలుసుకుంటుంది. ఇప్పుడు వారి కుటుంబం తిరిగి కలిసి, ఫ్రాన్స్ ప్రయాణించి, ఆపైన గత ఆఫ్రికన్ బానిసల కోసం ఏర్పడిన ఆఫ్రికన్ దేశం లైబీరియాకీ చేరుకుంటారు. జార్జ్ షెల్బై కెంటకీ వ్యవసాయ క్షేత్రం చేరుకుని అతని బానిసలు అందరినీ విడుదల చేస్తాడు. జార్జ్ వారిని టామ్ చేసిన త్యాగం, అతనికి క్రైస్తవం యొక్క నిజమైన అర్థం పట్ల ఉన్న విశ్వాసాలను మరచిపోవద్దని చెప్తాడు.
ప్రచురణ జరిగిన తొలి సంవత్సరంలో అంకుల్ టామ్స్ కాబిన్ నవల 3లక్షల ప్రతులు అమ్ముడుపోయింది. ఒకానొక సమయంలో, డిమాండ్ లో అనూహ్యమైన నిలుపుదల ఏర్పడింది. కొన్ని సంవత్సరాల పాటు ఇక ప్రతులు విడుదల చేసిందేలేదు. 1862లో అబ్రహాం లింకన్ స్టోవ్ ని గొప్ప యుద్ధానికి కారణమైన పుస్తకం రాసిన బుల్లి మనిషిగా అభివర్ణించినట్టు చెప్పబడే కాలానికి అనేక సంవత్సరాలుగా పుస్తకం అవుటాఫ్ ప్రింట్ స్థితిలో వుంది.జూయెట్ వ్యాపారం నుంచి వైదొలిగాడు, మళ్ళీ 1862 నవంబరులో టిక్నర్ అండ్ ఫీల్డ్స్ తిరిగి ప్రచురించాకా డిమాండ్ పెరగడం ప్రారంభమైంది.
ఎలైజా తప్పించుకుపోతున్నప్పుడు, గతంలో తప్పించుకు పారిపోయిన ఆమె భర్త జార్జ్ హేరిస్ ని కలుస్తుంది. కెనడా చేరుకునేందుకు ప్రయత్నించాలని వారు నిర్ణయించుకుంటారు. బానిసల వేటగాడైన టామ్ లాకర్ వారిని వెంటాడుతూంటాడు. ఆ క్రమంలో, లాకర్, అతని మనుషులు ఎలైజా కుటుంబాన్ని పట్టుకుంటారు. ఆ సమయంలో జార్జ్ ఓ శిఖరం నుంచి లాకర్ ని తోసివేస్తాడు. లాకర్ చనిపోతాడని భయపడ్డ ఎలైజా, ఆ బానిసల వేటగాణ్ణి దగ్గరలోని క్వాకర్ సెటిల్మెంట్ కి వైద్యసేవల కోసం తీసుకువెళ్ళేందుకు ఒప్పిస్తుంది.
సెయింట్ క్లారేతో టామ్ రెండేళ్ళు నివసించాకా, ఎవా విపరీతంగా జబ్బుపడుతుంది. ఆమె మరణించేముందు స్వర్గం నుంచి ఓ దృశ్యాన్ని అనుభూతి చెందుతుంది, తన చుట్టూవున్నవారితో దాన్ని ఆమె పంచుకుంటుంది. ఆమె మరణం, దృశ్యం వంటివాటి వల్ల, ఆమె చుట్టూతిరిగి ఇతర పాత్రల జీవితాల్లో మార్పు జరగబోతుంది. ఒఫీలియా తనకు వ్యక్తిగతంగా నల్లవారిపై ఉన్న వ్యతిరేకభావం తొలగించుకునేందుకు, టాప్సీ తనను తాను మెరుగుపరుచుందుకు సెయింట్ క్లారే టామ్ ని స్వేచ్ఛగా వదిలేసేందుకు ఆమెకి మాట ఇస్తారు.
టైటిల్ పాత్ర, అంకుల్ టామ్ ని, మొదట్లో గొప్ప, సుదీర్ఘకాలం బాధలుపడ్డ క్రైస్తవ బానిసగా చూశారు. ఇటీవలి సంవత్సరాల్లో, తెల్లవారికి అమ్ముడుపోయిన ఆఫ్రికన్-అమెరికన్లను సూచించేందుకు ఉపకరించే విశేషణంగా ఆ పాత్ర పేరు ఉపకరిస్తోంది. స్టోవ్ టామ్ ని "గొప్ప హీరో"గా, గౌరవానికి అర్హునిగా మలచాలని భావించారు. నవల పొడవునా, పీడనని అంగీకరించడం అటుంచితే, టామ్ తన విశ్వాసాలకు నిలబడుతూ, చివరకు శత్రువులు కూడా అసూయతో ఆరాధించేలా నిలుస్తాడు.
అంకుల్ టామ్స్ క్యాబిన్ మొట్టమొదట ద నేషనల్ ఎరా అనే అబాలిషనిస్ట్ పత్రికలో 1851 జూన్ 5 సంచిక నుంచి 40 వారాల సీరియల్ గా ప్రచురితమైంది. నవల ప్రాచుర్యం కావడంతో, ప్రచురణకర్త జాన్ పి. జూయెట్ సీరియల్ ని పుస్తకంగా మలిచేందుకు స్టోవ్ తో కాంట్రాక్టు కుదుర్చుకున్నారు. మొదట స్టోవ్ అంకుల్ టామ్స్ కాబిన్ ని అసలెవరైనా పుస్తకంగా చదువుతారా అని ప్రశ్నించినా, తర్వాత అతనిచ్చిన అవకాశాన్ని అంగీకరించారు.
పుస్తకం ప్రాచుర్యం పొందుతుందన్న విషయాన్ని నమ్మిన జూయెట్ అప్పటి కాలానికి అసాధారణమైన రీతిలో హామ్మెట్ బిల్లింగ్స్ తో ఆరు ఫుల్ పేజీ వర్ణచిత్రాలు మొదటి ప్రచురణ కోసం వేయించారు. 1852 మార్చి 20లో పుస్తకం ప్రచురణ పొందింది, నవల అత్యంత వేగంగా అవుట్ ఆఫ్ ప్రింట్ కు అమ్ముడుపోయింది. త్వరలోనే ఇతర సంచికలు కూడా ప్రచురితమయ్యాయి. వీటిలో బిల్లింగ్స్ వేసిన 117 చిత్రాలతో కూడిన 1853 నాటి డీలక్స్ ప్రతి కూడా ఉంది.
న్యూ ఒర్లెన్స్ లో, సెయింట్ క్లారే అతని ఉత్తర అమెరికాకు చెందిన కజిన్ ఒఫీలియాతో బానిసత్వం విషయమై వాదిస్తాడు. తానొక బానిసల యజమానినైనా, పక్షపాత రహితుణ్ణని సెయింట్ క్లారే నమ్ముతూంటాడు. నల్లవాళ్ళ పట్ల ఒఫీలియా అభిప్రాయాలు తప్పని నిరూపించేందుకు టాప్సీ అనే నల్ల బానిస యువకుణ్ణి కొనుగోలు చేస్తాడు క్లారే. ఆపైన ఆమెని విద్యావంతురాలిని చేయమని సెయింట్ క్లారే ఆమెని కోరతాడు.
టామ్ని అమ్మేయగా, అతన్ని మిసిసిపీ నదిలో నడుస్తున్న ఓ పడవలో పంపిస్తారు. ఎవా అన్న పేరుగల తెల్ల యువతిని ఆ పడవపై కలిసి టామ్ స్నేహం చేస్తాడు. ఎవా తండ్రి అగస్టీన్ సెయింట్ క్లారె బానిసల వ్యాపారి నుంచి కొనుగోలు చేసి, తన కుటుంబంతో సహా న్యూ ఓర్లెన్స్ లోని తన ఇంటికి తీసుకువెళ్తుంటాడు. క్రైస్తవంపై తామిద్దరికీఉన్న లోతైన నమ్మకం వల్ల టామ్, ఎవా మంచి స్నేహితులవుతారు.
ఎలైజా పాత్ర జాన్ రాంక్లిన్ లేన్ థియోలాజికల్ సెమినరీ, సిన్సిన్నెటీ వద్ద స్టోవ్ భర్త, స్కూల్లో ప్రొఫెసర్ గా పనిచేస్తూన్న కెల్విన్ కి చెప్పిన విషయం ప్రేరణగా రాసినది. రాంకిన్ వివరించినదాని ప్రకారం, 1838 ఫిబ్రవరిలో రిప్లేయ్ నగరానికి మంచుతో గడ్డకట్టిన ఓహియో నది మీంచి చేతిలో బిడ్డతో తప్పించుకుని పారిపోయి, మరింత ఉత్తరాన ఉన్న రింకాన్ ఇంట్లో తలదాచుకున్నది.
ఎలైజా షెల్బై దంపతులు టామ్, హ్యారీలను అమ్మేసే విషయాన్ని చర్చించుకోవడం విని, తన కొడుకుతో పారిపోయేందుకు నిశ్చయించుకుంటుంది. నవల ప్రకారం రెండు గర్భస్రావాల అనంతరం పుట్టిన ఒక్కగానొక్క కొడుకుని కోల్పోవడాన్ని గురించి భయపడ్డ ఎలైజా ఈ నిర్ణయం తీసుకుంటుంది. తన యజమానురాలిని క్షమించమని కోరుతో ఓ చీటీ పెట్టి, ఆ రాత్రి ఎలైజా అక్కడి నుంచి వెళ్లిపోతుంది.
ఎ కీ టూ అంకుల్ టామ్స్ కాబిన్ లో స్టోవ్ తన నవలకు తీసుకున్న అనేకమైన ప్రేరణలను, మూలాలలను వెల్లడించారు. ఆ కాల్పనికేతర రచన స్టోవ్ బానిసత్వం గురించి చేసిన వాదనల వెనుక వాస్తవాలను వివరించేందుకు ఉద్దేశించారు. ఏదేమైనా, తర్వాతి పరిశోధనల స్టోవ్ పేర్కొన్న అనేకమైన పుస్తకాలను ఆమె నవల ప్రచురించేంతవరకూ చదవలేదని సూచిస్తున్నాయి.
స్టోవ్ కనెక్టికట్-ప్రాంతంలో జన్మించిన టీచర్. ఆమె హార్ట్ ఫర్డ్ ఫిమేల్ సెమినరీలో టీచర్ గా పనిచేస్తూ, బానిసత్వ నిర్మూలనకు కృషిచేశారు. ఈ నవల బానిసత్వం యొక్క నిజరూపాన్ని చిత్రీకరిస్తూనే, క్రైస్తవంలో ప్రతి పాదించిన ప్రేమ తోటివారిని బానిసలుగా చేసే దుర్మార్గమైన విధానాలను దాటేందుకు కృషిచేయగలమని ప్రతిపాదించింది.
అంకుల్ టామ్స్ క్యాబిన్;ఆర్, లైఫ్ ఎమాంగ్ ద లోలీ, అనేది అమెరికన్ రచయిత హారియట్ బీచెర్ స్టోవ్ రాసిన బానిసత్వ వ్యతిరేక నవల, 1852లో ప్రచురితమైంది. సుప్రసిద్ధ అమెరికన్ అంతర్యుద్ధానికి నేపథ్యం సమకూర్చిపెట్టి, ప్రేరణగా నిలిచిం దని విల్ కాఫ్మన్ ప్రతిపాదించారు.
మిసెస్. షెల్బైకి ఎలైజా బానిస, వ్యక్తిగత సహాయకురాలు. ఆమె 5 ఏళ్ళ కుమారుడు హ్యారీని అమ్మేస్తున్నారని తెలిసి ఉత్తరానికి తప్పించుకుపోతుంది. ఆమె భర్త జార్జి ఓహియోలో ఎలైజా, హ్యారీలను కనిపెట్టి, కెనడాకు, తర్వాత ఫ్రాన్స్ కి, ఆపైన లైబీరియాకీ వలసవెళ్తారు.
ఆయన ఆంధ్రప్రదేశ్ రాష్ట్రం చిత్తూరు జిల్లాలోని తిరుపతిలో కానాల నలచక్రవర్తి, లక్ష్మీ దంపతులకు జన్మిచాడు. ఆయన తండ్రి రాష్ట్రీయ సంస్కృత విద్యా పీఠంలో రీడర్ గా పనిచేసేవాడు. శ్రీహర్ష బాల్యం నుంచి గణిత అవధానములు చేయడంలో దిట్ట. ఖగోళ శాస్త్రాన్ని ఆపోశన పట్టాడు. ఇంగ్లీషు కాలెండరు ప్రకారం భూత, వర్తమాన, భవిష్యత్ కాలాలలో సూర్యుడు ఎప్పుడు ఏ రాశిలోప్రవేశిస్తాడో సశాస్త్రీయంగా చెప్పగలిగాడు. సాయన విధానంలో చంద్రుని కొమ్ము ఏరోజున ఏ దిశలో పైకి ఉంటుందో, ఏ రోజున సమానంగా ఉంటుందో కూడా వివరిస్తాడు. సూర్య, చంద్రుల గమన వేగాన్ని అనుసరించి అన్ని కాలాల్లోనూ తిథుల్ని లెక్కించగలడు. సృష్టి ప్రారంభ కాలం నుండి ఈ నాటి వరకు రోజులు, పక్షాలు, నెలలు, సంవత్సరాలు, యుగాలు, మన్వంతరాలు, కల్పాలు, బ్రహ్మాకాలం అన్ని లెక్కలూ నిమిష కాలంలో చెప్పగలడు. ఖగోళ శాస్త్రంలోని లోతైన అంశాలలో శతావధానం చేసాడు.
గణిత శాస్త్రంలో సాటిలేని మేధావి. గంట వ్యవథిలో వెయ్యి గుణకారాలు, వెయ్యి కూడికలు, వెయ్యి తీసివేతలు, వెయ్యి భాగహారాలూ అవలీలగా చేస్తాడు. 17వ యేటకే గణిత శాస్త్రంలో, ఖగోళ శాస్త్రంలో మొత్తం 16 పుస్తకాలు రాసాడు. ద్విసంఖ్యామానం, సప్తాంశమానం, ద్వాదశాంశమానం, 1తో గుణకార వింతలు, 2తో గుణకారవింతలు, 3తో గుణకార వింతలు, ఖగోళ శాస్త్రంలో అధికమాస దృశ్యమాలిక, ఆయనాంశం-ఒకపరిశీలన, అహర్గణ వివరాలు, ఖగోళశాస్త్రం మర్మాలు, మొదలగునవి రాసాడు. అనేకమంది మేధావులు, విద్యావేత్తల ప్రశంసలనందుకొని "అంతర్జాతీయ మేథావి"గా గుర్తింపు పొందాడు.
పద్దెనిమిది సంవత్సరాల వయసులోనే శ్రీహర్ష అభినవ ఆర్యభట్ట, సరస్వతీ పుత్ర, ఉద్దండ బాలభాస్కర వంటి 26 బిరుదాంకితాలను కైవసం చేసుకున్నాడు. ఇప్పటికి 95 గణిత అవధానాలు, 2 మహా గణిత శతావధానాలు చేసి 155 సన్మానాలు పొందాడు. లేత వయసు నుంచే గణితంలో విశేష ప్రతిభాపాటవాలను ప్రదర్శిస్తూ వండర్‌ చైల్డ్‌గా కితాబుపొందాడు. తెలుగుజాతి గర్వించదగిన గణిత మేధావి శ్రీహర్ష.
కానాల శ్రీహర్ష చక్రవర్తి గణితావధాని. కాగితం, కలం, కాలిక్యులేటర్‌, కంప్యూటర్‌లు లేకుండానే గణితం- ఖగోళం- కంప్యూటర్‌ గణితానికి చెందిన క్లిష్టాతిక్లిష్టమైన సమస్యలకు క్షణాల్లో సమాధానమివ్వడంలో శ్రీహర్ష దిట్ట. ప్రపంచ ప్రప్రథమ మహాగణిత శతావధానిగా పేరుగడించాడు.
మూఢ నమ్మకాలతో మడులూ, ఆచారాల పేరిట జరుగుతున్న అన్యాయాలని ఎత్తి చూపడమే ద్యేయంగా చాలారచనలు సాగాయి. ఎక్కడఏ అన్యాయం కళ్ళ బడినా అది ఓ రచన సృష్టించందే ఆమెకి తోచేదికాదు. ఆవిధంగా వివిధ పత్రికలలో వచ్చిన కథలు, రేడియోలో ప్రసారమైన కథలు వందకి చేరుకుంటే. పదిహేడు నాటికలు ఆలిండియా రేడియోలో ప్రసార మయ్యాయి. ఆంధ్రప్రదేశ్ ప్రభుత్వం వారు పెట్టిన రకరకాల పోటీలలో ఒకనాటికకీ, ఒక జన్గిల్కీ బహుమతులు లభించాయి . వివిధ పత్రికలలో వెలుగు చూసిన కవితలు ముఫైకి చేరుకోగా బాలజ్యోతి లాంటి పిల్లల పత్రికల్లో కథలు ఓపది దాటితే నాలుగైదు గేయాలు, ఓ నవల ప్రచురితమయ్యాయి. ఇక వ్యాసాలు వివిధ పత్రికలలో మొత్తం అరవై చేరుకున్నాయి. ఇక నవలలు మూడు వెలుగు చూశాయి. మూడూ కూడా ఆంధ్ర భూమి డైలీలో పోటీల్లో సాధారణ ప్రచురణకి ఎన్నికైనవే. ఇంచుమించు ప్రచురితమైన అన్నికథలువివిధ పోటీల్లో ఎన్నికైనవే.
ఆడపిల్లకి చదువెందుకనే పాతకాలపు సాంప్రదాయాలవల్ల వారితండ్రి కుమారుల చదువులకోసం నరసాపురంలో కాపురంపెట్టినా వాళ్ళని చేర్చిన స్కూల్లో కుమార్తెలను చేరిస్తే డబ్బుకట్టాలి దండగ అని అప్పుడే పంచాయతీవారు ఆడపిల్లల చదువుల్ని ప్రోత్సహించేందుకు పెట్టిన జీతం కట్టక్కరలేని స్కూలులో జేర్చారు. అదీ వారి తల్లి ప్రోద్బలంతో జరిగింది. అక్కడ ఎనిమిదవ తరగతి పూర్తయ్యాక ఆడపిల్లల ప్రభుత్వవిద్యాలయంలో తొమ్మిదవతరగతిలోచేర్చారు. తరవాత కుటుంబంలో ఒడిదుడుకులు, ఆర్థిక సమస్యలూ ఎదురవడంవల్ల ఆమె చదవు ఆగిపోయింది . ఏడెనిమిది సంవత్సరాల తరవాత ఆంధ్రా మెట్రిక్లేషన్ ప్రైవేట్ గా చదివి పాసై ఎలాగో ఇంట్లో అందర్నీ ఒప్పించి నరసాపురం కాలేజీలో పి .యు .సిలో చేరడం జరిగింది . అప్పటికి అన్నలు ఉద్యోగంలో చేరడంవల్ల కాస్త ఆర్థిక ఇబ్బందులు సర్దుకున్నాయి.
1967 లో ఆమె వివాహం "రెట్టి గంటి సీతా రామ సత్యనారాయణ రావు"తో జరిగింది. ఆయన యునైటెడ్ ఇండియా ఇన్సూరెన్స్ కంపెనీలో హైదరాబాదు, చెన్నై లలో వివిధ వృత్తులు చేపట్టి 1996లో రిటైరయ్యారు. వారికి ముగ్గురు పిల్లలు .ఇద్దరు అమ్మాయిలు, ఒక అబ్బాయి. పిల్లలు కాస్త పెద్దవాళ్ళయి స్కూలుకి వెళ్ళడం మొదలెట్టాక తిరిగి బి ఎ ప్రైవేటుగా చదివి ఉస్మానియా యూనివర్సిటీ నించీ 1978లో డిగ్రీ తీసుకోడం జరిగింది.ఆ సమయంలో ఆమె భర్త అక్కడే ఉద్యోగం చేస్తూండేవారు.తరవాత చెన్నైకి తిరిగి బదిలీ కావడంతో చెన్నై వచ్చి వారు స్థిరపడడం జరిగింది.
మొదటి కథ అప్పటి మహిళా మాసపత్రిక వనితలో ఫొటోతో కూడిన పరిచయంతో ప్రచురింప బడింది. ఆకథకి నేపథ్యం స్వంత రెండవ అక్క జీవితమే!
మూడు, నాలుగు సంవత్సరాల వయస్సులోవుండగా అక్కకి భర్తపోయి ఏడాది పిల్లవాడితో ఇంటికి రావడం, అక్క అస్తమానం ఏడుస్తూ ఉండడం, బ్రాహ్మణ కుటుంబంలో ఆనాటి ఆచారాలు చూస్తూ ఎదుగుతున్నకొద్దీ మనసు దహిస్తున్నా ఎమీచేయలేని పరిస్థితి. మనసులో ముద్రించుకుపోయిన అక్క విషాధ గాధే ఆకథ.
హైమావతి నరసాపురం తాలూకా భీమవరం గ్రామంలో ఆగష్టు 15 1942 న దీదువాను కామేశ్వరమ్మ, దీదువాను నరసింహారావు దంపతులకు జన్మించారు. వారి కుటుంబం మధ్యతరగతి వ్యవసాయకుటుంబం.ఆమెకు నలుగురు అక్కలు, ముగ్గురు అన్నలు ఉన్నారు.ఆమె వారి సహోదరులలో చివరిది.
అని తనతల్లిదండ్రులను పార్వతీపరమేశ్వరులతో బోల్చుట చేతను తనపూర్వుల కమాత్యాదిపదములను జేర్చుచు వచ్చుటచేతను కవి నియోగిబ్రాహ్మణుడని తోచుచున్నది. ఇత డాపస్తంబసూత్రుడు; భారద్వాజగోత్రుడు; నరసింహమంత్రిపుత్రుడు; సారంగు తమ్మయామాత్యపౌత్రుడు. ఈకవి వైజయంతివిలాస మనునాలుగాశ్వాసముల పద్యకావ్యమును రచించెను. ఇందు విప్రనారాయణుడనెడి యాళ్వారుచరిత్రము వర్ణింపబడినందున, దీనికి విప్రనారాయణ చరిత్రమనియు నామాంతరము గలదు. ఈవిప్రనారాయణునికే తొండరడిప్పొడియాళ్వా రని యఱవపేరు.
ఈపుస్తకము లోని కవిత్వము మనోహరముగానే యుండునుగాని యందందు కవిత్రయమువారి ప్రయోగములకు విరుద్ధములయిన ప్రయోగములు కానబడుచున్నవి. కథయు మిక్కిలి యింపుగా నుండును. విప్రనారాయణుడను వైష్ణవబ్రహ్మచారి కావేరితీరమునందు శ్రీరంగ క్షేత్రమునందు వసించుచు మాధుకర వృత్తిచే జీవించుచు భక్తితో శ్రీరంగనాయకునకు తులసిమాలల నర్పించుచు కాలము గడుపుచుండెను.
ఇట్లుండగా మధురవాణియు దేవదేవియు ననువేశ్య లక్కచెలియం డ్రిద్ద ఱాతనిని దేవాలయములో జూచి యాతనినిష్ఠ కద్భుతపడి భక్తితో మ్రొక్కగా నతడు వారిమ్రొక్కు గైగొనకపోయెను. అప్పుడు దేవదేవి యలిగి యప్పతో
ఏకముఖ విద్యుత్ ప్రవాహం అనగా ఏకముఖంగా అనగా ఒకే దిశగా ప్రవహించే విద్యుత్ ప్రవాహము. ఏకముఖ విద్యుత్ ప్రవాహమును ఆంగ్లంలో డైరెక్ట్ కరెంట్ లేదా సింపుల్‌గా డీసీ అంటారు. డైరెక్ట్ కరెంట్ బ్యాటరీలు, థెర్మోకపుల్స్, సోలార్ సెల్స్, డైనమో రకానికి చెందిన దిక్పరివరివర్తన రకపు విద్యుత్ యంత్రాల వంటి వనరులచే ఉత్పత్తి చేయబడుతుంది. డైరెక్ట్ కరెంటు వైరు వంటి ఒక కండక్టరులో ప్రవహించవచ్చు, కానీ అర్ధవాహకాల, అవాహకాల గుండా లేదా ఇంకా ఎలక్ట్రాన్ లేదా అయాన్ బీమ్స్ లో వాక్యూమ్‌ ద్వారాగా కూడా ప్రవహిస్తుంది. ఈ ఎలక్ట్రిక్ కరెంటు స్థిరమైన దిశలో ప్రవహిస్తుంది, దీనిని ఆల్టర్నేటింగ్ కరెంటు నుండి ప్రత్యేకపరచవచ్చు. గతంలో కరెంటు యొక్క ఈ రకం కోసం ఉపయోగించిన పదం గాల్వనిక్ కరెంటు. , సంక్షిప్తాలను తరచుగా కరెంటు లేదా వోల్టేజ్ సవరించునప్పుడు వంటి సందర్భాలలో ఆల్టర్నెట్, డైరెక్ట్ ల సింపుల్ అర్థమునకు ఉపయోగిస్తారు.
కొన్ని అణువులు, ప్రత్యేకించి వాటి అణు కేంద్రకంలో అస్థిర నిశ్చలత ఉన్నవి, అకస్మాత్తుగా బాహ్య శక్తుల ప్రోద్బలం లేకుండా వికిరణాన్ని విడుదల చేస్తాయి. ఇలా విడుదల చెయ్యబడ్డ వికిరణంలో సర్వసాధారణంగా ఆల్ఫా కణాలు, ఎలక్ట్రానులు, అణు కేంద్రకంలో ఉండే న్యూట్రానుల వంటి కణాలు, గామా కిరణాలు వంటివి ఉంటాయి. ఈ జాతి పదార్థాలని “వికీర్ణతలో చలాకీ తనం చూపించేవి” అని అంటారు. “వికీర్ణతలో చలాకీతనం” అంటే ఏమిటి?
బాహ్య శక్తుల ప్రమేయం లేకుండా, కొన్ని అణువులు వాటంతట అవి విచ్ఛిన్నం అయిపోయి, ఆ విచ్ఛిత్తిలో కొన్ని అణుశకలాలు బయట పడి అన్ని దిశలలోకీ వ్యాప్తి చెందటం. ఈ రకం పదార్థాలని ఇంగ్లీషులో “రేడియోఏక్టివ్” అంటారు. అంటే, వికీర్ణం చెయ్యడంలో చలాకీతనం లేదా ఉత్తేజం చూపించే పదార్థాలు అని అర్థం. దీనికి తెలుగు మాట “వికీర్ణ ఉత్తేజిత పదార్థం.” మన నిఘంటువులలో దీనిని “రేడియోధార్మిక పదార్థం” అని తెలిగించేరు. ఇక్కడ "రేడియో ధర్మం" అంటే రేడియేషన్ ని విడుదల చేసే ధర్మం, అంటే, వికీర్ణాన్ని విడుదల చేసే గుణం అని అర్థం. ఈ విషయాన్ని 1896లో హెన్రీ బెకెరల్‌ అనే శాస్త్రవేత్త కనుగొన్నాడు. తరువాత ఈ లక్షణం ప్రదర్శించిన ఒక రసాయన మూలకానికి రేడియం అని పేరు పెట్టేరు. అణు విద్యుత్‌ ఉత్పాదనలోను, వైద్య రంగంలోను, పంటల రోగ నిరోధక శక్తిని పెంచే ప్రక్రియల్లోను రేడియో ధార్మికత ఎంతో ఉపయోగపడుతోంది.
తెలుగులో “రేడియస్”ని వ్యాసార్ధం అంటాం. కాని ఈ మాట పైన చెప్పిన విధంగా రకరకాలుగా మలచటానికి లొంగదు. వ్యాసం అనే మాట కొంచెం లొంగుతుంది. వ్యాప్తి చెందేది వ్యాసం కనుక, అన్ని దిశలలోకీ కిరణాలలా వ్యాప్తి చెందే ఈ రేడియేషన్ అన్న మాటని తెలుగులో "వ్యాప్తి చెందే కిరణం" లేదా “వ్యాకిరణం” అనొచ్చు. కాని మనకి సంస్కృతంలో “వి” అనే ఉపసర్గ “మిక్కిలి” అనే అర్థాన్ని సూచిస్తుంది. ఉదా: జయం అంటే గెలుపు, విజయం అంటే గొప్ప గెలుపు. ఇదే ధోరణిలో వికిరణం అన్నా వికీర్ణం అన్నా మిక్కిలి వ్యాప్తి చెందేది – రేడియేషన్. కనుక మనం రేడియేషన్ ని వికీర్ణం అనవచ్చును. దీనికి మరొక రూపం వికిరణం.
విద్యుదయస్కాంత వికిరణం: రేడియో తరంగాలు, మైక్రోవేవ్‌లు, పరారుణ తరంగాలు, దృగ్గోచర కాంతి, అతినీలలోహిత కిరణాలు, ఎక్స్-కిరణాలు, గామా రేడియేషన్ వంటివి. విద్యుదయస్కాంత వికిరణం
వికీర్ణం మన ఆరోగ్యానికి ప్రమాదమా, కాదా అన్న ప్రసక్తి వచ్చినప్పుడు ఆ వికిరణం ఎంత శక్తిమంతమైనదో చూడాలి. ఒక వికిరణం ఒక పరమాణువు లోని ఎకల్ట్రాన్ చుట్టూ పరిభ్రమిస్తూన్న ఎలక్ట్రాన్ గతిని తప్పించగలిగే టంత శక్తితో ఉన్నదయితే దానిని అయనీకరణ వికిరణం అంటారు. ఇటువంటి శక్తితో కూడిన వికిరణం మన శరీరాన్ని తాకితే మన ఆరోగ్యం భంగపడే అవకాశం ఉంది. ఈ తాకిడి దెబ్బకి మన డి.ఎన్.ఎ. లో ఉన్న అణువుల అమరిక దెబ్బతిని ప్రతివర్తితలు పుట్టి, తద్వారా కేన్సరు వంటి రోగాలు పుట్టుకురావచ్చు.
గాలి వీచని రాత్రి బోగి మంట దగ్గర కూర్చున్నప్పుడు మనకి తగిలే వేడి, వెలుతురు “రేడియేషన్” అనే ప్రక్రియకి ఉదాహరణలు. ఉష్ణ ప్రసరణకి మూడు మార్గాలు ఉన్నాయి. అవి ఉష్ణ వహనం, ఉష్ణ సంవహనం, ఉష్ణ వికిరణం. ఇందులో ఉష్ణ వహనం అంటే ఒక ఘన పదార్థం ఉష్ణం ప్రయాణించడానికి మాధ్యమంగా ఉండాలి. ఉష్ణ సంవహనం అంటే ద్రవ పదార్థం కాని, వాయు పదార్థం కాని ఉష్ణ ప్రసరణకి మాధ్యమంగా ఉంటుంది. ఈ మాధ్యమాల ప్రసక్తి లేకుండా ప్రయాణం చేస్తే అది వికిరణం అవుతుంది.
మన ఆకాశవాణి వంటి కేంద్రాలు, దూరదర్శని వంటి కేంద్రాలు, సెల్ ఫోనులు, ఇళ్లల్లో కంప్యూటర్లలోని "వై-ఫై" - అన్నీ కూడా, విద్యుదయస్కాంత తరంగాల వికీర్ణం మీదనే ఆధారపడి ఉంటాయి. ఆ తరంగాల తరచుదనం అవసరాన్ని బట్టి మారుతూ ఉంటుంది కనుక పేరులో మార్పు కనిపిస్తుంది. పూర్వం ఈ తరంగాలని వైర్‌లెస్ అనేవారు. వాటినే ఈ రోజుల్లో "రేడియో జాతి" తరంగాలు అని కొన్ని సందర్భాలలోను, "మైక్రో తరంగాలు" అని కొన్ని సందర్భాలలోను అంటున్నారు.
“రేడియేషన్,” “రేడియోఏక్టివ్” వంటి మాట విన్నప్పుడు మనకి అణు బాంబులు, అణు విద్యుత్ కేంద్రాలలో ప్రమాదాలు, కేన్సరు వ్యాధి, మొదలైన భయంకరమైన విషయాలు మనస్సులో మెదులుతాయి. కాని పైన ఇచ్చిన వివరణ చదివిన తరువాత ఈ రెండూ ప్రకృతిలో సహజ సిద్ధమైన ప్రక్రియలే కాని ప్రత్యేకించి ప్రమాదమైనవి కావని తెలుస్తూనే ఉంది కదా. ఏదైన శృతి మించినా, మితి మీరినా ప్రమాదమే. మితిమీరితే అన్ని రకాల వికీర్ణాలూ ప్రమాదమే.
రేడియేషన్ అనేది కంటికి కనిపించే వెలుగు రూపంలో ఉండవచ్చు, కంటికి కనిపించని ఉష్ణ రూపంలో ఉండవచ్చు, కంటికి కనిపించని ఆల్ఫా రేణువులులా ఉండొచ్చు. నిజానికి కంటికి కనిపించే వెలుగుతో పోల్చి చూస్తే కంటికి కనిపించని రేడియేషన్ కొన్ని కోట్ల రెట్లు ఎక్కువ. మరొక విధంగా చెప్పాలంటే కంటికి కనిపించే రేడియేషన్ ని “కాంతి” అనీ ‘వెలుగు” అనీ అంటాం.
“రేడియేషన్” అన్న మాటని భౌతిక శాస్త్రంలో వాడినప్పుడు ఈ ప్రవహించేది “శక్తి” అవుతుంది. ఈ శక్తి ఉష్ణ రూపంలో ఉంటే ఈ ప్రవాహం “హీట్ రేడియేషన్” లేదా “ఉష్ణ వికీర్ణం" . ఈ ప్రవహించేది కాంతి అయితే అది “కాంతి వికీర్ణం” . ఈ ప్రవహించేది “సూక్ష్మ తరంగాలు” అయితే ఇది “సూక్ష్మతరంగ వికీర్ణం” .
ఒక కేంద్రం నుండి “రేడియల్” దిశలలో ప్రవహిస్తుంది కనుక దీనిని “రేడియేషన్” అన్నారు. ఒక వృత్త కేంద్రం నుండి పరిధికి గీసిన ఏ రేఖాఖండం అయినా సరే ఇంగ్లీషులో “రేడియస్” అనే పిలవబడుతుంది. ఈ నామవాచకం నుండి వచ్చిన విశేషణమే “రేడియల్”. కనుక ఒక కేంద్రం నుండి అన్ని దిశల వైపు ప్రయాణించేది “రేడియేషన్”.
రేణువుల రూపంలో కాని, కిరణాల రూపంలో కాని, కెరటాల రూపంలో కాని ప్రసరించి ప్రయాణం చేసే శక్తి వికిరణానికి మరొక ఉదాహరణ. నీళ్లల్లో వచ్చే తరంగాలు, గాలిలో ప్రవహించే శబ్ద తరంగాలు రేడియేషన్ కావు.
రేడియేషన్ అన్న మాటని సాధారణమైన అర్థంతో కూడా వాడవచ్చు. ఆత్మవిశ్వాసంతో పిటపిటలాడుతూన్న వ్యక్తిని ఇంగ్లీషులో “హి ఈస్ రేడియేటింగ్ కాన్‌ఫిడెన్స్” అంటాం.
భౌతిక శాస్త్రంలో, వికిరణం అనేది అంతరిక్షం ద్వారా లేదా పదార్థ మాధ్యమం ద్వారా తరంగాలు లేదా కణాల రూపంలో శక్తిని విడుదల చేయడం లేదా ప్రసారం చేయడం.
న్యూల్లా ఈ కాంబియాటో - ఒక టెక్స్ట్ నుండి "నథింగ్ మార్చబడింది": - దర్శకత్వం : పోల ఆస్ప్రి , రోజి జియోర్డనో - పాత్ర: ఏంజెలా-జ్యోతిష్యం -
సీ ఫోర్ట్, మాస్ట్రో - దర్శకత్వం: యుఎఫ్ జియోర్డాని ఎ మన్ని - పాత్ర : ప్రొటెక్షన్, డైరెక్టర్ బెట్టింగ్ -
సిగ్నోర్ నెస్సునో - దర్శకత్వం : ఫ్రాన్సిస్కో ఫెల్లీ - పాత్ర : సహనటి - మిస్టర్ ఎవరు ; రోల్: జాతీయ పోటీ 48 గంటల కోర్టుల్లో యాజమాన్య హోటల్
టర్నెటార్ మార్కులతో ఏడవ కళ ఆమె ప్రారంభంలో ఎన్కౌంటర్ తర్వాత నుండి, త్వరలోనే రోమ్ షూటింగ్ తర్వాత వివిధ సినిమా పాఠశాలలు యందు హాజరు అయ్యింది. 1996 సం.లో టెలివిజన్ నటిగా మొదటి టెలివిజన్ ఉద్యోగం ది ఫోర్థ్ కింగ్ లో స్టెఫానో రియల్లీగా ఒక అందమైన కుష్ఠురోగము పాత్రలో నటించింది. ఆ కాలం అప్పుడు ఇతర ఫిక్షన్ పనిలో ఉల్టిమో , వాలెరియా మెడికో లీగల్, ఉనాగా డొన్న పర్ అమికో వంటి వాటిలో నటించింది. 2000 సం.లో టీవీ డ్రామా "లే ఆలీ డెల్లా వీటా", "లే ఆలీ డెల్లా వీటా 2"లో సబ్రినా ఫెరిల్లీ , విర్నా లిసి లతో, సోదరి పాత్రగా ఆమె సెలెస్టినా అనే పేరుతో సహ ప్రధాన పాత్రను పోషించింది. ఆమె తరువాత సంవత్సరం ఫిక్షన్ లో మరియా గోరెట్టి , ఎల్ 'ఉమో స్పాగ్లియోటో లతో కలిసి నటించింది.
అన్నా రీటా వియాపియానో నటి కాసనో దెల్లే ముర్గ్ లో జన్మించింది. ఇక్కడ ఆమె తన చిన్ననాటి వయసులో నివసించింది; తరువాత ఆమె తన కుటుంబంతో మటేర కు నివాసం మారారు. ఆమె తన మొదటి కళాత్మక అధ్యయనాలు మటేరలో బ్యాలేతో ప్రారంభించారు, అప్పుడు థియేటర్లో చురుకుగా ఆసక్తితో ప్రారంభించారు. ఎన్రికో అన్నెచినో యొక్క ప్రయోగశాలలు హాజరు అప్పుడు ఆమెకు 14వ ఏట దాటి కొద్దికాలమే అయ్యింది. నృత్యం, టిరాంబో లినో కావల్లో యొక్క. సంగీత బృందంలో మధ్య విభజన కొనసాగుతూ ప్రదర్శనలు కొనసాగాయి.
బారిలో నికోలో పిచ్చినికి పట్టభద్రురాలు అయ్యేందుకు గాను ఆమె అధ్యయనాలు ఒక నర్తకి 1984 సం.లో ప్రదర్శనలు వంటివి మాస్టర్ మాంకిలో బోరోజెవిక్‌తో కొనసాగుతూ, వెనోసా యొక్క డాంస్‌మానియా నృత్యం సంస్థలో నర్తకి టానీ విటీతో పనిచేసింది. ఆమె ఉర్బినో ఐసెఫ్ విశ్వవిద్యాలయంలో గౌరవాలతో పట్టభద్రురాలయ్యింది, కన్సర్వేటోరియో మ్యూజికల్ మటేర యొక్క ఎగిడియో రోమౌల్డో దుని వద్ద చేరింది.
నటి అన్నా రీటా దెల్ పియానో తిరిగి కాస్సనో డెల్లె ముర్గ్ నకు, డైరెక్టర్ రీతిగా, తన తాజా నిర్మాణంలోనిది అయిన "పారిగీ నెల్'అన్నో డెల్ సిగ్నోర్" : "పారిస్ ఇన్ ది ఇయర్ ఆఫ్ ది లార్డ్ " కోసం 2012 సం.లో తిరిగి వచ్చింది.
అన్నా రీటా దెల్ పియానో, అసలు పేరు అన్నా రీటా వియాపియానో అనే ఒక ఇటాలియన్ నటి, రంగస్థల దర్శకురాలు, 1966 సం. 26 జూలై నాడు కాసనో దెల్లే ముర్గ్, అపులియా, ఇటలీలో జన్మించింది,
చాలా సందర్భాలలో ఆ పదార్థము ఒక గట్టి ఆధారాన్ని చేరుకొని విశ్రాంతికి వస్తుంది. అలా ఏర్పడిన పదార్థాన్ని “అవక్షేప పదార్థము” అంటారు.